pythainlp/thai-financial-dataset huggingface dataset:
1. ปัจจัยความเสี่ยง

บริษัทฯ ได้ดำเนินการในด้านต่างๆ
อย่างรอบคอบเพื่อป้องกันความเสี่ยงจากผลกระทบจากปัจจัยแวดล้อมทั้งภายในและภายนอกที่มีต่อการดำเนินงานทั้งด้านธุรกิจและฐานะการเงิน
รวมทั้งด้านอื่นๆของบริษัทฯ ให้เหลือน้อยที่สุด อาทิเช่น
การลดการลงทุนของบริษัทในเครือที่ไม่ใช่ธุรกิจหลัก อย่างไรก็ตาม ก็ยังมีปัจจัยความเสี่ยงที่บริษัทฯ
ไม่อาจหลีกเลี่ยงได้ดังนี้

การเปลี่ยนแปลงของราคาโลหะสังกะสีโลก (LME Zinc Price) และอัตราแลกเปลี่ยนเงินตรา

การเปลี่ยนแปลงของราคาโลหะสังกะสีโลกและอัตราแลกเปลี่ยนเงินตราส่งผลกระทบต่อรายได้ของบริษัทฯ
เนื่องจากราคา LME เป็นปัจจัยกำหนดราคาซื้อแร่สังกะสี และราคาขายโลหะสังกะสี
ซึ่งอิงกับสกุลเงินดอลลาร์สหรัฐ
ดังนั้นเมื่อค่าเงินบาทเปลี่ยนแปลงจึงเป็นปัจจัยความเสี่ยงของโครงสร้างธุรกิจของบริษัทฯ
(Structural Risk)

บริษัทฯ ได้จัดการบริหารความเสี่ยงเพื่อลดผลกระทบของอัตราแลกเปลี่ยนเงินตราโดยทำ
Currency Hedging ทั้งด้านซื้อและด้านขาย ในขณะเดียวกันบริษัทฯ
ได้ดำเนินการตามนโยบายที่เริ่มใช้ในปลายปี 2547
เพื่อลดความเสี่ยงต่อการผันผวนของราคาโลหะสังกะสีโลกซึ่งจะทำให้บริษัทฯ
ไม่ได้รับผลกระทบเกินไปหากราคาโลหะสังกะสีโลกลดลง
โดยได้ทำการขายโลหะล่วงหน้าส่วนหนึ่งในตลาดสังกะสีโลก ในขณะที่บริษัทฯ
จะไม่ได้รับผลตอบแทนสูงตามความคาดหวังของตลาดเมื่อราคาโลหะสังกะสีโลกสูงขึ้นอย่างมาก
แต่ก็เป็นหลักประกันว่าบริษัทจะได้ผลตอบแทนที่เหมาะสมถ้าราคาโลหะสังกะสีโลกลดต่ำลงและ/หรือเมื่อค่าเงินบาทแข็งขึ้น

 การคุ้มครองการแข่งขัน

จากมาตรการเดิมของทางราชการที่จัดเก็บภาษีนำเข้าโลหะสังกะสีร้อยละ 10 ทำให้ บริษัทฯได้

รับความคุ้มครองด้านการแข่งขันจากต่างประเทศที่มีฐานต้นทุนในการผลิตต่ำกว่าประเทศไทยแต่การที่ประเทศไทยเปิดเสรีทางการค้าในธุรกิจนี้มากขึ้น
จนมีการประกาศลดอัตราภาษีนำเข้าโลหะสังกะสีเป็น

เป็นร้อยละ 5.5 ในปี 2548 และจะลดลงเหลือร้อยละ 3.25 ในปี 2549 ทำให้รายได้ของบริษัทฯ
ลดลง

เป็นอย่างมาก มาตรการนี้ยังทำให้ความคุ้มครองทางด้านการแข่งขันของ
ตลาดในประเทศจากคู่แข่งที่มี

ฐานต้นทุนในการผลิตต่ำกว่าประเทศไทยลดลง

 ความเสี่ยงในการลงทุนในบริษัทย่อย

ในปัจจุบันบริษัทฯ
มีการลงทุนในบริษัทในเครือแห่งหนึ่งซึ่งดำเนินการภายใต้ข้อตกลงร่วมกันกับบริษัทจากประเทศออสเตรเลียเพื่อดำเนินธุรกิจสำรวจแร่ทองแดง
เช่นเดียวกับปี 2547
โครงการยังอยู่ระหว่างการรออนุมัติเพื่อเข้าไปสำรวจพื้นที่และทำการศึกษาโครงสร้างแร่เพิ่มเติม
ผลการศึกษาดังกล่าวจะนำมากำหนดแผนการการลงทุนในอนาคตหากแหล่งแร่ดังกล่าวสามารถให้ผลตอบแทนในเชิงพาณิชย์ต่อไป

ความเสี่ยงในเอกสิทธิ์ที่เกี่ยวกับการทำเหมือง

บริษัทฯ
อยู่ในระหว่างการดำเนินการขออนุมัติประทานบัตรเพิ่มเติมในส่วนของประทานบัตรปัจจุบันซึ่งจะหมดอายุลงภายในเดือนตุลาคมปี
2550

ความเสี่ยงในด้านสิ่งแวดล้อม

จากการศึกษาทางด้านสิ่งแวดล้อมที่พบว่าพื้นที่ซึ่งอยู่ใกล้กับเหมืองแม่สอดมีการปนเปื้อนของสารแคดเมียมในดินในระดับสูงอันอาจเกิดจากการกัดเซาะและสะสมตามธรรมชาติมาเป็นเวลานาน
อย่างไรก็ตามบริษัทฯ
ได้ดำเนินการตรวจระบบจัดการเรื่องน้ำจากเหมืองเพื่อให้มั่นใจได้ว่าจะไม่มีสารปนเปื้อนที่เกิดจากการทำเหมืองไปสู่พื้นที่ใกล้เคียง
บริษัทฯ
ยังได้ว่าจ้างบริษัทที่ปรึกษาสิ่งแวดล้อมความปลอดภัยและชีวอนามัยเข้ามาทำการตรวจสอบเพื่อให้มั่นใจได้ว่าบริษัทฯ
ได้ดำเนินการถูกต้องตามกฎระเบียบต่างๆ
ในเรื่องสิ่งแวดล้อมและดำเนินไปสู่ระบบจัดการสิ่งแวดล้อมที่ดี
10. การควบคุมภายใน

ในการประชุมคณะกรรมการบริษัท ครั้งที่ 01-2549 เมื่อวันพฤหัสบดีที่ 23 กุมภาพันธ์ 2549

คณะกรรมการบริษัท ได้ประเมินระบบควบคุมภายในโดยการซักถามข้อมูลต่างๆ จากฝ่ายบริหาร
สรุปได้ว่า จากการประเมินระบบการควบคุมภายในของบริษัทฯ ในด้านต่างๆ ประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสาร ข้อมูล และระบบการติดตาม คณะกรรมการบริษัท มีความเห็นว่า
บริษัทฯ มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
และผู้เกี่ยวข้องรวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นางณฐพร พันธุ์อุดม

ผู้สอบบัญชีรับอนุญาต เลขที่ 3430 บริษัท ไพร้ซวอเตอร์เฮาส์คูเปอร์ส เอบีเอเอส จำกัด มีดังนี้

“ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2548
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทโดยมีวัตถุประสงค์เพื่อกำหนดลักษณะ
ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหาร

ที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจหาการทุจริตและข้อ ผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้อย่างทันเวลา

เนื่องจากระบบการควบคุมภายในที่ทุกองค์กรจัดมีข้อจำกัดสืบเนื่องเสมอ ดังนั้น
ข้อผิดพลาดหรือรายการผิดปกติอาจเกิดขึ้นโดยที่ระบบไม่สามารถค้นพบได้
นอกจากนี้การประมาณผลการประเมินระบบการควบคุมภายในที่มีอยู่ว่ายังมีประสิทธิภาพเพียงพอในอนาคตหรือไม่นั้น
ยังขึ้นอยู่กับความเสี่ยงว่าระบบการควบคุมภายในที่มีอยู่อาจไม่เพียงพอ
เพราะการเปลี่ยนแปลงสภาพการต่าง ๆ
หรืออาจเนื่องจากประสิทธิผลของการออกแบบและการดำเนินงานตามนโยบายหรือวิธีการของบริษัทเกิดความล้าหลังขึ้น

อย่างไรก็ตามจากการพิจารณาระบบการควบคุมภายในของบริษัทตามขอบเขตดังกล่าว
ข้าพเจ้ามิได้พบสถานการณ์ใด ๆ เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน”
11. รายการระหว่างกัน

รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ ข้อ 27
รายการกับบุคคลและกิจการที่เกี่ยวข้องกัน

นโยบายการทำรายการระหว่างกันของบริษัทฯ
ยึดถือหลักการการซื้อขายด้วยการอ้างอิงราคาตลาดโลก
และกระทำไปเพื่อประโยชน์สูงสุดต่อการดำเนินการของบริษัทฯ
อนึ่งหน่วยงานตรวจสอบภายในได้ทำการตรวจสอบในเรื่องการทำรายการระหว่างกันของบริษัทฯ
ตามแผนการตรวจสอบปี 2547 และจะดำเนินการตรวจสอบในประเด็นนี้อย่างต่อเนื่อง
ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสีรายเดียวในประเทศ
โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่ 191/18-25
ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่
0107537000467 (เดิมเลขที่ บมจ. 293) Home Page : www.padaeng.co.th และ
www.padaeng.com โทร. 0 2661-9900 โทรสาร 0 2661-9946 E-mail :
info@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10 บาท
ส่วนที่ 1

ข้อมูลสรุป (Executive Summary)

ในปี 2549 ปริมาณความต้องการใช้โลหะสังกะสีโลกยังคงมีสูงกว่าปริมาณการผลิต
เนื่องจากโรงถลุงทั่วโลกยังไม่สามารถเพิ่มปริมาณการผลิตได้
ด้วยข้อจำกัดของกำลังการผลิตของเหมืองแร่
ทำให้ธุรกิจโลหะสังกะสีเป็นที่สนใจของตลาดการเงินและส่งผลให้ราคาโลหะสังกะสีโลกได้ปรับตัวอยู่ในระดับสูงมากเป็นประวัติการณ์
บริษัทฯ ได้รับประโยชน์อย่างยิ่งจากสถานการณ์ข้างต้นและภาวะการตลาดที่เปลี่ยนแปลง
แม้ว่าจะมีข้อจำกัดต่อผลกำไรในช่วงแรกของปีจากวัตถุดิบแร่ที่ขาดแคลน
และจากการขายโลหะสังกะสีล่วงหน้าไปบางส่วนในช่วงเวลาที่ราคาโลหะสังกะสียังมีความไม่แน่นอน
บริษัทฯ
คาดว่าภาวะการขาดแคลนแร่สังกะสีในตลาดโลกจะบรรเทาลงได้บางส่วนในระยะอันใกล้และราคาโลหะสังกะสีจะยังคงผันผวนอยู่

ผลจากการที่ราคาสังกะสีโลกสูงเป็นประวัติการณ์ ทำให้ปี 2549 บริษัทฯ
มีผลการดำเนินงานที่ดีอย่างคาดไม่ถึง โดยในงบการเงินรวม บริษัทฯ มีกำไรสุทธิจำนวน 1,765
ล้านบาท เพิ่มขึ้นกว่าสามเท่า เมื่อเทียบกับผลประกอบการปี 2548 คิดเป็นกำไรสุทธิต่อหุ้น 7.81
บาทเทียบกับปี 2548 เท่ากับ 2.48 บาทต่อหุ้น

ขณะนี้บริษัทฯ อยู่ระหว่างการขอต่ออายุประทานบัตรแปลงหลักในพื้นที่ทำเหมืองผาแดง
ซึ่งมีขั้นตอนดำเนินการที่ซับซ้อนและใช้ระยะเวลายาวนาน คาดว่าจะได้รับอนุมัติภายในปลายปี 2550
ในการนี้ บริษัทฯ ขอยืนยันว่าบริษัทฯ มีวัตถุดิบซึ่งประกอบด้วย วัตถุดิบแร่ซึ่งนำเข้าจากต่างประเทศ
และแร่สังกะสีซิลิเกตเพียงพอสำหรับใช้ในการดำเนินงานในโรงถลุงสังกะสีหลังจากเดือนตุลาคม
พ.ศ. 2550

ขณะเดียวกัน บริษัทฯ ได้ทำการศึกษาเพื่อประเมินและยืนยันปริมาณแร่สำรองใหม่
ซึ่งพบว่าเหมืองผาแดงมีปริมาณแร่สำรองที่สามารถผลิตและใช้อย่างเพียงพอในระยะเวลาไม่น้อยกว่า
8 ปี ซึ่งจะทำให้บริษัทฯ
มีเวลาเพียงพอในการมุ่งสำรวจแร่ทั้งในประเทศไทยและสปป.ลาวเพื่อที่จะพัฒนาทำเหมืองและผลิตแร่ป้อนโรงถลุงสังกะสีได้

บริษัทฯ มีพันธะสัญญาต่อการดูแลสังคมซึ่งเป็นค่านิยมองค์กรที่สำคัญยิ่งต่อการดำเนินธุรกิจ
เราใส่ใจต่อความเป็นอยู่และความเดือดร้อนของชุมชนโดยรอบ
มีส่วนร่วมและให้การดูแลมาอย่างต่อเนื่อง ปี 2549 บริษัทฯ
ได้ดำเนินการหาทางเลือกอาชีพทดแทนการปลูกข้าวในพื้นที่ใกล้เหมืองผาแดง
โดยการประสานการทำงานร่วมกับภาคส่วนต่างๆ เพื่อศึกษาทางเลือกอาชีพที่ยั่งยืน
และได้ตัดสินใจร่วมลงทุนในโครงการผลิตเอทานอลจากอ้อยที่ปลูกในท้องถิ่นเพื่อทดแทนการปลูกข้าว
บริษัทฯ
เชื่อมั่นว่าโครงการนี้จะเป็นประโยชน์และสร้างผลตอบแทนที่ดีต่อชุมชนรอบเหมืองอย่างยั่งยืนแม้ในอนาคตจะสิ้นสุดการทำเหมืองไปแล้วก็ตาม
4. การวิจัยและพัฒนา

1.  

4.1 สำนักงานเหมืองแม่สอด จังหวัดตาก

งานวิจัยและพัฒนาในปี 2549 มีดังนี้

1.  หลังจากที่ได้รับการขึ้นทะเบียนให้เป็นห้องปฏิบัติการที่สามารถวิเคราะห์ตัวอย่างน้ำจาก

กรมโรงงานอุตสาหกรรม กระทรวงอุตสาหกรรม เมื่อวันที่ 1 กันยายน 2548
ห้องปฏิบัติการของเหมือง

แม่สอด ก็ได้ขอขึ้นทะเบียนให้เป็นห้องปฏิบัติการที่สามารถวิเคราะห์ตัวอย่างดินอีกประเภทหนึ่งด้วย
โดยได้รับการตรวจประเมินเมื่อเดือนธันวาคม 2549 ที่ผ่านมา
เพื่อเพิ่มความเชื่อมั่นในผลวิเคราะห์ตัวอย่างดินและน้ำของทางบริษัทฯ
ต่อส่วนราชการที่ติดตามผลการปฏิบัติตามมาตรการในรายงานการวิเคราะห์ผลกระทบสิ่งแวดล้อม
(EIA)

2.  ห้องปฏิบัติการของเหมืองแม่สอดได้เข้าร่วมทดสอบความชำนาญในการวิเคราะห์ค่า pH
    ในตัวอย่างน้ำ กับสำนักบริหารและรับรองห้องปฏิบัติการ กรมวิทยาศาสตร์บริการ
    กระทรวงวิทยาศาสตร์และเทคโนโลยี และการวิเคราะห์โลหะหนักในข้าวสาร
    กับสถาบันอาหาร กระทรวงอุตสาหกรรม
    เพื่อเพิ่มความเชื่อมั่นให้ส่วนราชการในการวิเคราะห์ตัวอย่างของบริษัทฯ

4.2 โรงถลุงสังกะสี จังหวัดตาก

การเพิ่มประสิทธิภาพการผลิต

- เมื่อวันที่ 8 พฤษภาคม 2549 บริษัทฯ ได้ติดตั้ง Thickener
เพื่อแยกยิปซั่มออกจากสารละลายสังกะสีซัลเฟต
ทำให้สามารถลดยิปซั่มที่จะเข้าไปตกตะกอนสะสมในถังเก็บสารละลาย หอระบายความร้อน
และในบ่อเซลส์ ซึ่งมีผลต่อเนื่องคือ ทำให้ลดการอุดตันในท่อ ถัง และการเกิดตะกอนในบ่อเซลส์ลง
ทำให้ประสิทธิภาพกระบวนการดีขึ้น

- ติดตั้งอุปกรณ์คัดแยกขนาดเถ้าสังกะสีเพิ่มเติม ซึ่งสามารถแยกส่วนที่เป็นโลหะประมาณ 360
ตันต่อปีกลับไปใช้ในกระบวนการผลิต

- ระบบ SO₂ recovery ระบบใหม่ที่นำมาใช้
สามารถเพิ่มประสิทธิภาพการผลิตกรดกำมะถันได้ประมาณร้อยละ 1

ผลิตภัณฑ์ที่เพิ่มมูลค่า

- จากการที่ได้ลงทุนโครงการผลิตทองแดงคาโทด (Copper Cathode) ด้วยเงินลงทุนทั้งสิ้น
39.5 ล้านบาท สามารถผลิตทองแดงคาโทดได้ทั้งสิ้น 302 ตัน ในปี 2549
แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1.  ปัจจัยความเสี่ยง 3

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 8

4.  การวิจัยและพัฒนา 20

5.  ทรัพย์สินที่ใช้ในการประกอบธุรกิจ 22

6.  โครงการในอนาคต 26

7.  ข้อพิพาททางกฎหมาย 27

8.  โครงสร้างเงินทุน 28

9.  การจัดการ 30

10. การควบคุมภายใน 45

11. รายการระหว่างกัน 47

12. ฐานะการเงินและผลการดำเนินงาน 48

13. ข้อมูลอื่นที่เกี่ยวข้อง 62

ส่วนที่ 3 การรับรองความถูกต้องของข้อมูล 63

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 65

เอกสารแนบ 2 รายละเอียดเกี่ยวกับกรรมการของบริษัทย่อย 75

เอกสารแนบ 3 อื่นๆ 77
10. การควบคุมภายใน

ในการประชุมคณะกรรมการบริษัท ครั้งที่ 01-2550 เมื่อวันศุกร์ที่ 16 กุมภาพันธ์ 2550

คณะกรรมการบริษัท ได้ประเมินระบบควบคุมภายในโดยการซักถามข้อมูลต่างๆ จากฝ่ายบริหาร
สรุปได้ว่า จากการประเมินระบบการควบคุมภายในของบริษัทฯ ในด้านต่างๆ ประกอบด้วย
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสาร ข้อมูล และระบบการติดตาม คณะกรรมการบริษัท มีความเห็นว่า
บริษัทฯ มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
และผู้เกี่ยวข้องรวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี บริษัท ผาแดงอินดัสทรี จำกัด (มหาชน) นางณฐพร พันธุ์อุดม

ผู้สอบบัญชีรับอนุญาต เลขที่ 3430 บริษัท ไพร้ซวอเตอร์เฮาส์คูเปอร์ส เอบีเอเอส จำกัด มีดังนี้

“ในการวางแผนและการปฏิบัติงานตรวจสอบงบการเงินของบริษัท ผาแดงอินดัสทรี จำกัด (มหาชน)
สำหรับปีสิ้นสุดวันที่ 31 ธันวาคม พ.ศ. 2549
ข้าพเจ้าได้ทำความเข้าใจเกี่ยวกับระบบการควบคุมภายในของบริษัทโดยมีวัตถุประสงค์เพื่อกำหนดลักษณะ
ระยะเวลา
และขอบเขตของวิธีการตรวจสอบที่จะใช้ในการรวบรวมหลักฐานเพื่อแสดงความเห็นต่องบการเงิน
มิใช่เพื่อวัตถุประสงค์ในการแสดงความเห็นเกี่ยวกับระบบการควบคุมภายใน

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีนโยบายและวิธีการปฏิบัติเกี่ยวกับระบบการควบคุมภายใน
เพื่อช่วยให้บรรลุวัตถุประสงค์ของผู้บริหารที่จะให้เกิดความมั่นใจเท่าที่จะสามารถทำได้ว่าการดำเนินธุรกิจเป็นไปอย่างมีระเบียบและมีประสิทธิภาพ
ซึ่งรวมถึงการปฏิบัติตามนโยบายของผู้บริหาร การป้องกันรักษาทรัพย์สิน
การป้องกันและการตรวจพบทุจริตและข้อผิดพลาด ความถูกต้องและครบถ้วนของการบันทึกบัญชี
และการจัดทำข้อมูลทางการเงินที่เชื่อถือได้ อย่างทันเวลา

เนื่องจากระบบการควบคุมภายในมีข้อจำกัดสืบเนื่อง ดังนั้น
ข้อผิดพลาดและรายการผิดปรกติอาจเกิดขึ้น ซึ่งระบบไม่สามารถตรวจพบได้
นอกจากนี้การประเมินระบบการควบคุมภายในว่ายังเพียงพอสำหรับอนาคตหรือไม่นั้น
วิธีการควบคุมภายในดังกล่าวมีความเสี่ยงว่าอาจไม่เพียงพอ
เนื่องจากสถานการณ์ในอนาคตที่เปลี่ยนแปลงไปหรือประสิทธิผลของการออกแบบ
นโยบายและวิธีการปฏิบัติเกี่ยวกับระบบการควบคุมภายในอาจบกพร่อง

อย่างไรก็ตามจากการพิจารณาระบบการควบคุมภายในดังกล่าว ข้าพเจ้ามิได้พบสถานการณ์ ใด ๆ
เกี่ยวกับการควบคุมภายในของบริษัท
ซึ่งข้าพเจ้าพิจารณาแล้วเห็นว่าเป็นจุดอ่อนที่มีสาระสำคัญตามมาตรฐานการสอบบัญชีหมวดรหัส 400
การประเมินความเสี่ยงในการสอบบัญชีกับการควบคุมภายใน
จุดอ่อนที่มีสาระสำคัญตามที่กล่าวถึงในมาตรฐานการสอบบัญชีดังกล่าว หมายถึง
จุดอ่อนในระบบการควบคุมภายในที่อาจมีผลกระทบที่เป็นสาระสำคัญต่องบการเงิน”
11. รายการระหว่างกัน

นโยบายการทำรายการระหว่างกันของบริษัทฯ
ยึดถือหลักการการซื้อขายด้วยการอ้างอิงราคาตลาดโลก
และกระทำไปเพื่อประโยชน์สูงสุดต่อการดำเนินการของบริษัทฯ
อนึ่งหน่วยงานตรวจสอบภายในได้ทำการตรวจสอบในเรื่องการทำรายการระหว่างกันของบริษัทฯ
ตามแผนการตรวจสอบปี 2547 และจะดำเนินการตรวจสอบในประเด็นนี้อย่างต่อเนื่อง

บริษัทฯ ได้ทำการขายและซื้อสินค้าและบริการกับบริษัท ยูมิคอร์ ซึ่งเป็นผู้ถือหุ้นใหญ่เป็นจำนวน 490
ล้านบาท และ87 ล้านบาทตามลำดับ บริษัทฯ ซื้อและขายสินค้ากับบริษัท ยูมิคอร์
ตามราคาตลาดในอุตสาหกรรม

รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ ข้อ 27
รายการกับบุคคลและกิจการที่เกี่ยวข้องกัน
ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน) ประกอบธุรกิจเกี่ยวกับการทำเหมืองแร่และถลุงแร่สังกะสี
โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่ 191/18-25
ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่
0107537000467 (เดิมเลขที่ บมจ. 293) Home Page : www.padaeng.co.th และ
www.padaeng.com โทร. 0 2661-9900 โทรสาร 0 2661-9946 E-mail :
woratipr@padaeng.co.th ปัจจุบันมีทุนจดทะเบียนที่ชำระแล้ว 2,260,000,000 บาท
คิดเป็นหุ้นจดทะเบียนที่ชำระแล้ว 226,000,000 หุ้น ในราคาหุ้นละ 10 บาท
6. โครงการในอนาคต (Future Plan)

จากนโยบายของบริษัทฯ ที่จะดำเนินการปรับปรุงการดำเนินงานของบริษัทฯ อย่างต่อเนื่อง

บริษัทฯ จึงเน้นการลงทุนส่วนใหญ่ไปในโครงการที่ช่วยลดต้นทุนการผลิตด้วยการปรับปรุงคุณภาพของ
เครื่องจักรและอุปกรณ์ให้มีประสิทธิภาพมากขึ้น
อย่างไรก็ตามในภาวะปัจจุบันที่ตลาดวัตถุดิบแร่ต่างประเทศขาดแคลนและมีราคาสูง บริษัทฯ
ได้ให้ความสำคัญกับการร่วมลงทุนในโครงการสำรวจและทำเหมืองในประเทศและภูมิภาคอาเซียนเพื่อเป็นแหล่งวัตถุดิบป้อนโรงงานของบริษัทฯ
ในอนาคตด้วย

บริษัทฯ ได้สนใจในการร่วมลงทุนในธุรกิจพลังงานสีเขียว โรงงานผลิตเอทานอล ในเดือนตุลาคม
2549 บริษัทฯ ได้ร่วมจัดตั้งบริษัท แม่สอดพลังงานสะอาด จำกัด โดยการร่วมทุนกับบริษัท
เพโทรกรีน จำกัด และบริษัท ไทยออยล์ จำกัด (มหาชน)
เพื่อที่จะผลิตเอทานอลซึ่งเป็นพลังงานทางเลือกอีกทางหนึ่ง
โครงการนี้ไม่เพียงแต่ผลิตเอทานอลเท่านั้นยังเป็นการส่งเสริมการปลูกอ้อยอีกด้วย
ปัจจุบันกำลังดำเนินการขั้นรายละเอียดด้านวิศวกรรม ศึกษาสิ่งแวดล้อมและขั้นตอนการขอใบอนุญาต
แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท ผาแดงอินดัสทรี จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 3

2.  ลักษณะการประกอบธุรกิจ 5

3.  การประกอบธุรกิจของแต่ละสายผลิตภัณฑ์ 7

4.  การวิจัยและพัฒนา 22

5.  ทรัพย์สินที่ใช้ในการประกอบธุรกิจ 25

6.  โครงการในอนาคต 28

7.  ข้อพิพาททางกฎหมาย 28

8.  โครงสร้างเงินทุน 28

9.  การจัดการ 29

10. การควบคุมภายใน 36

11. รายการระหว่างกัน 37

12. ฐานะการเงินและผลการดำเนินงาน 38

13. ข้อมูลอื่นที่เกี่ยวข้อง 50

ส่วนที่ 3 การรับรองความถูกต้องของข้อมูล 51

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
- 1 -

10. การควบคุมภายใน

ในการประชุมคณะกรรมการบริษัท ครั้งที่ 1/2544 เมื่อวันพุธที่ 21 กุมภาพันธ์ 2544
โดยมีกรรมการตรวจสอบจำนวน 3 คน เข้าร่วมประชุมด้วย คณะกรรมการฯ
ได้ประเมินระบบควบคุมภายในโดยการซักถามข้อ

มูลจากฝ่ายบริหาร สรุปได้ว่า จากการประเมินระบบการควบคุมภายในของบริษัทในด้านต่างๆ
ประกอบด้วย องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม คณะกรรมการฯ มีความเห็นว่า บริษัทฯ
มีระบบการควบคุมภายในด้านการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้เกี่ยวข้องกับบุคคลดังกล่าว รวมถึงระบบการควบคุมภายในด้านอื่นๆ อย่างรัดกุมเพียงพอ

ความเห็นของผู้สอบบัญชี นางนัชลี บุญญะการกุล ผู้สอบบัญชีรับอนุญาตทะเบียนเลขที่ 3126
สำนักงานดีลอยท์ ทู้ช โธมัทสุ ไชยยศ จำกัด ดังนี้

ในการตรวจสอบงบการเงินสำหรับปีสิ้นสุดวันที่ 31 ธันวาคม 2543 ของบริษัท ผาแดงอินดัสทรี
จำกัด (มหาชน) ตามรายงานการสอบบัญชีลงวันที่ 31 มกราคม 2544
ข้าพเจ้าได้ศึกษาและประเมินระบบการควบคุมภายในด้านการบัญชีของบริษัทในขอบเขตที่เห็นว่าจำเป็นตามมาตรฐานการสอบบัญชีที่รับรองทั่วไปในประเทศไทย
ทั้งนี้ เพื่อกำหนดวิธีการ เวลา และขอบเขตของการตรวจสอบ
เพื่อแสดงความเห็นต่องบการเงินของบริษัท ดังนั้น
การศึกษาและการประเมินระบบการควบคุมภายในด้านการบัญชีดังกล่าว
จึงมีขอบเขตจำกัดกว่าการศึกษาและประเมินระบบการควบคุมภายในเป็นการเฉพาะเพื่อแสดงความเห็นต่อระบบการควบคุมภายในด้านการบัญชีโดยรวม

ฝ่ายบริหารของบริษัท ผาแดงอินดัสทรี จำกัด (มหาชน)
มีความรับผิดชอบในการจัดให้มีระบบการควบคุมภายในด้านการบัญชีและควบคุมให้มีการปฏิบัติตามระบบดังกล่าวอย่างเคร่งครัด
ในการนี้ต้องมีการประมาณการและใช้ดุลยพินิจ
โดยพิจารณาถึงผลประโยชน์ที่คาดว่าจะได้รับและต้นทุนที่เกิดขึ้นจากการใช้ระบบการควบคุมนี้
ระบบการควบคุมภายในดังกล่าวมีวัตถุประสงค์เพียงเพื่อให้ความมั่นใจแก่ฝ่ายบริหารตามสมควรว่ามีการป้องกันและรักษาสินทรัพย์จากความเสียหายที่อาจเกิดขึ้นจากการใช้หรือการจำหน่ายโดยไม่ได้รับการอนุมัติ
และรายการบัญชีได้ผ่านการอนุมัติจากฝ่ายบริหารและมีการบันทึกบัญชีอย่างถูกต้อง
เพื่อให้การจัดทำงบการเงินเป็นไปตามหลักการบัญชีที่รองรับทั่วไป

เนื่องจากข้อจำกัดของระบบการควบคุมภายในด้านการบัญชี
การตรวจสอบจึงอาจไม่พบข้อผิดพลาดหรือรายการผิดปกติซึ่งอาจเกิดขึ้นได้
นอกจากนี้ในการพิจารณาว่าระบบการควบคุมภายในดังกล่าวจะเพียงพอสำหรับงวดบัญชีต่อไปหรือไม่นั้น
จะต้องคำนึงถึงสถานการณ์ที่เปลี่ยนแปลงไป และความเคร่งครัดในการ

ปฏิบัติงานตามระบบดังกล่าวในอนาคตด้วย

. . . / 2

- 2 -

เนื่องจากการศึกษาและประเมินระบบการควบคุมภายในด้านการบัญชี ตามที่กล่าวในวรรคแรกมี

ขอบเขตจำกัด และอาจไม่ชี้ให้เห็นจุดอ่อนที่มีสาระสำคัญทั้งหมดของระบบการควบคุมภายใน ดังนั้น
ข้าพเจ้าจึง

ไม่อาจแสดงความเห็นต่อระบบการควบคุมภายในด้านการบัญชีโดยรวมของ บริษัท ผาแดงอินดัสทรี
จำกัด (มหาชน) ได้
อย่างไรก็ตามผลการศึกษาและประเมินระบบงานดังกล่าวของข้าพเจ้าไม่พบสถานการณ์ที่ข้าพเจ้า

จะถือว่ามีจุดอ่อนที่มีสาระสำคัญที่จะมีผลกระทบต่องบการเงินของบริษัท

รายงานนี้มีวัตถุประสงค์เป็นการเฉพาะสำหรับฝ่ายบริหารของบริษัท ผาแดงอินดัสทรี จำกัด
(มหาชน)
และเพื่อนำส่งสำนักงานคณะกรรมการกำกับหลักทรัพย์และตลาดหลักทรัพย์ใช้เป็นหลักฐานประกอบแบบ
56-1 เท่านั้น จึงไม่เหมาะสมที่จะนำไปใช้เพื่อวัตถุประสงค์อื่น
- 1 -

ส่วนที่ 3

การรับรองความถูกต้องของข้อมูล

“ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้วขอรับรองว่าข้อมูล

ดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจ

ทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็น

ชุดเดียวกัน ข้าพเจ้าได้มอบหมายให้นายสุรินทร์ ตันติเจริญเกียรติ
เป็นผู้ลงลายมือชื่อกำกับเอกสารนี้ไว้ทุกหน้า

ด้วย หากเอกสารใดไม่มีลายมือชื่อของนายสุรินทร์ ตันติเจริญเกียรติ กำกับ
ไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายอาสา สารสิน ประธานกรรมการ _____________________

(Mr. Arsa Sarasin)

2. นายพารณ อิศรเสนา ณ อยุธยา กรรมการอิสระ _____________________

(Mr. Paron Israsena)

3. นายวินัย วามวาณิชย์ กรรมการอิสระ _____________________

(Mr. Vinai Vamvanij)

4. นายโฆสิต ปั้นเปี่ยมรัษฎ์ กรรมการ _____________________

(Mr. Kosit Panpiemras)

5. นายอารีพงศ์ ภู่ชอุ่ม กรรมการ _____________________

(Dr. Areepong Bhoocha-oom)

6. นายอัศวิน คงสิริ กรรมการ _____________________

(Mr. Aswin Kongsiri)

7. นายคาเรล วินค์ กรรมการ _____________________

(Mr. Karel Vinck)

8. นายชองค์ ลุก เดเลสนายเดอร์ กรรมการ _____________________

(Dr. Jean-Luc Deleersnyder)

9. นายคริสเชียน เลแมร์เทร กรรมการ _____________________

(Mr. Christian Lemaitre)

10. นายพินิต วงศ์มาศา ประธานกรรมการบริหาร _____________________

(Mr. Pinit Vongmasa)

11. นายอังเดร์ วัน แดร์ เอเดน กรรมการผู้จัดการ _____________________

(Mr. Andre van der Heyden)

ชื่อ ตำแหน่ง ลายมือชื่อ

ผู้รับมอบอำนาจ นายสุรินทร์ ตันติเจริญเกียรติ ผู้อำนวยการฝ่ายตรวจสอบภายใน
_____________________”

(Dr. Surin Tanticharoenkiat)

แก้ไขเมื่อวันที่ 25 มิถุนายน 2544
- 1 -

11. รายการระหว่างกัน

รายละเอียดของรายการระหว่างกันดูได้จากหมายเหตุประกอบงบการเงินของบริษัทฯ หน้าที่ 24-26

สำหรับรายได้จากการขายจำนวน 9,490,482 บาท เป็นการขายหินเพื่อการก่อสร้างให้กับบริษัท
ศิลา เอ็นเตอร์ไพรส์ จำกัด (เป็นบริษัทย่อยที่บริษัทฯ ถือหุ้นอยู่จำนวนร้อยละ 55) เป็นจำนวน
105,288 ลูกบาศก์เมตร เฉลี่ยราคาลูกบาศก์เมตรละประมาณ 90 บาท^(*)

นโยบายการกำหนดราคาขายคือ บริษัท ผาแดงอินดัสทรี จำกัด (มหาชน) ได้ตั้งให้บริษัท ศิลา
เอ็นเตอร์ไพรส์ จำกัด เป็นตัวแทนจำหน่าย และเพื่อให้บริษัทศิลาฯ
ใช้เป็นค่าใช้จ่ายในการประกอบกิจการ และมีกำไรในการดำเนินการ บริษัทฯ
จึงขายหินเพื่อการก่อสร้างให้แก่ บริษัทศิลาฯ ต่ำกว่าราคาตลาดประมาณร้อยละ 20

หมายเหตุ * ราคาของหินขึ้นอยู่กับขนาดของหิน ทำให้ราคาขายแตกต่างกัน โดยรวมกลุ่มได้ 2
ราคา คือ

1)  ลูกบาศก์เมตรละ 80 บาท

2)  ลูกบาศก์เมตรละ 120 บาท
เอกสารแนบ 3 อื่นๆ

 - ไม่มี -
- 1 -

7. ข้อพิพาททางกฎหมาย

บริษัทฯ ไม่มีข้อพิพาททางกฎหมาย แต่อย่างใด
- 1 -

ส่วนที่ 2

บริษัทที่ออกหลักทรัพย์

บริษัท ผาแดงอินดัสทรี จำกัด (มหาชน)
ประกอบธุรกิจเกี่ยวกับการทำเหมืองแร่และถลุงแร่สังกะสีรายเดียวในประเทศและในภูมิภาคเอเซียตะวันออกเฉียงใต้
โดยสำนักงานกรุงเทพตั้งอยู่ที่อาคารซีทีไอ ทาวเวอร์ ชั้น 26-27 เลขที่ 191/18-25
ถนนรัชดาภิเษก แขวงคลองเตย เขตคลองเตย กรุงเทพฯ 10110 ทะเบียนเลขที่ บมจ. 293
Home Page : WWW.padaeng.co.thโทร. 661-9900 โทรสาร 661-9946
ปัจจุบันมีทุนจดทะเบียนที่ชำระแล้ว 2,260,000,000 บาท คิดเป็นหุ้นจดทะเบียนที่ชำระแล้ว
226,000,000 หุ้น
- 1 -

6. โครงการในอนาคต (Future Plan)

ในปี 2543 บริษัทฯ ได้ยังคงนโยบายลดต้นทุนการผลิตและต้นทุนทางการเงินอย่างต่อเนื่อง
และผลจากการดำเนินนโยบายดังกล่าวทำให้บริษัทฯ สามารถทำกำไรได้เพิ่มขึ้นมาโดยตลอด ในปี
2544 บริษัทฯ ยังไม่มีนโยบายลงทุนเพิ่มเติมในโครงการขนาดใหญ่
แต่จะเป็นการลงทุนปรับปรุงงานภายในบริษัทฯ โดยจะยังคงวางแผนต่อเนื่องจากปี 2543 ต่อไป
โดยเฉพาะโครงการลดต้นทุนการผลิต โครงการลอยแร่
โครงการปรับปรุงเครื่องจักรให้มีประสิทธิภาพเพิ่มขึ้น ตลอดจนการวางแผนทางการตลาด
เพื่อเพิ่มผลิตภัณฑ์ที่มี Margin สูง นอกจากนี้ ในปี 2544 บริษัทฯ
ยังคงมีการลงทุนต่อเนื่องในโครงการพัฒนาระบบข้อมูลระหว่างสำนักงาน
เพื่อเพิ่มประสิทธิภาพในการบริหารงานอีกด้วย สำหรับแผนงานสำรวจหาแหล่งแร่ บริษัทฯ
ยังคงมีแผนสำรวจอย่างต่อเนื่อง
เพื่อเน้นการสำรวจแบบเข้มข้นในแหล่งประทานบัตรเดิมเป็นหลักในช่วง 2-3 ปีข้างหน้า
หลังจากที่ในปี 2542 และ 2543
ได้มีการว่าจ้างผู้เชี่ยวชาญที่มีประสบการณ์ด้านการวางแผนการสำรวจและด้านธรณีวิทยามาช่วยการดำเนินการ
และมีการลงทุนด้านเทคโนโลยีสมัยใหม่
ทั้งนี้เพื่อให้ประสบผลสำเร็จในการหาปริมาณแร่สำรองเพิ่มขึ้นในอนาคตตามแผนที่วางไว้